302 
Előfizetési felhivás. 
A jelen számmal folyóiratunknak, a «Magyar Botanikai 
Lapok» negyedik évfolyamát zárjuk. 
Visszapillantva az elmúlt év munkásságára, némi büszke- 
séggel tölt el, hogy daczára azon aránylag csekély időnek, melyet 
egyéb elfoglaltságunk mellett e vállalatunknak szentelhettünk, 
nemcsak sikerült a magyar botanikai kutatásnak hű tükrét adnunk, 
de néhány fontosabb eredeti közleményünkkel lényegesen hozzá- 
járulhattunk a hazai flóra ismeretének bővítéséhez. Az e téren 
elért sikerünket ez idén, úgy mint az elmúlt években is, első sorban 
munkatársaink önzetlen, odaadó munkásságának köszönhetjük, 
fogadják ezért e helyen is hálás köszönetünk kifejezését. 
Egyikét azoknak, akik a legnagyobb érdemeket szerezték 
lapunk létesítése s helyes szerkesztése körül, Alföldi Flatt Károlyt, 
már nem éri el e köszönetünk. E szám zártakor vesszük a szomorú 
hírt, hogy 1906 február hó 10-én körünkből elragadta a halál! 
Folyóiratunk programmját a jövőben is be fogjuk tartani. 
Bármennyi óhajtanok is az egyes számokat havonkint s pontosan 
megjelentetni, ez egyéb elfoglaltságunk miatt, mely teljes munka- 
erőnket néha heteken át más irányban veszi igénybe, nem lehet- 
séges. T. előfizetőinknek eddig nem volt kifogásuk az ellen, ha 
folyóiratunkat időhöz nem kötött füzetekben adtuk ki, reméljük, 
hogy ezután sem lesz. Midőn az előfizetés árát 
belföldön ... ... ... ... 10 korona, 
külföldön ... .... ... 11 korona 44 fillér 
a nyomdák részéről történt áremelés daczára nem emeljük, a hazai 
botan. tudománynak egy újabb áldozatot hozunk, mely folyó- 
iratunk barátjait talán arra fogja indítani, hogy az érdeklődők 
körében folyóiratunknak új híveket fognak toborozni. 
Az előfizetés a kiadó és szerkesztő czímére (Budapest, VI., 
Városligeti fasor 20/b sz. a.) küldendő; a belföldi előfizetőket 
kérjük, hogy e czélra a mellékelt postatakarékpénztári befizető 
lapot használják. 
Pránumerations-Einladung. 
Die «Ungarischen Botanischen Blátter» beschliessen mit 
vorliegender Nummer ihren vierten Jahrgang. 
